Document ID: 31986R1345

ΚΑΝΟΝΙΣΜΟΣ (ΕΟΚ) αριθ. 1345/86 ΤΟΥ ΣΥΜΒΟΥΛΙΟΥ της 6ης Μα ϊου 1986 για τον καθορισμό, για την περίοδο εμπορίας 1986/87, της τιμής προσανατολισμού και της τιμής παρέμβασης για τα χονδρά βοοειδή
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43, την πράξη προσχώρησης της Ισπανίας και της Πορτογαλίας, και ιδίως το άρθρο 89 παράγραφος 1, τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 3 παράγραφος 3 και το άρθρο 6 παράγραφος 4, την πρόταση της Επιτροπής (3), τη γνώμη του Ευρωπαϊκού Κοινοβουλίου (4), τη γνώμη της Οικονομικής και Κοινωνικής Επιτροπής (5), Εκτιμώντας: ότι, κατά τον καθορισμό της τιμής προσανατολισμού για τα χονδρά βοοειδή, πρέπει να ληφθούν υπόψη τόσο οι στόχοι της κοινής γεωργικής πολιτικής όσο και η συμβολή την οποία η Κοινότητα θέλει να επιφέρει στην αρμονική ανάπτυξη του διεθνούς εμπορίου 7 ότι η κοινή γεωργική πολιτική έχει ιδίως σαν στόχους την εξασφάλιση δίκαιου βιοτικού επιπέδου στο γεωργικό πληθυσμό, την εξασφάλιση του εφοδιασμού και την εξασφάλιση λογικών τιμών στους καταναλωτές 7 ότι η τιμή προσανατολισμού πρέπει να καθορίζεται σύμφωνα με τα κριτήρια που προβλέπονται στο άρθρο 3 παράγραφος 2 του κανονισμού (ΕΟΚ) αριθ. 805/68 7 ότι, λαμβανομένης υπόψη της οικονομικής κατάστασης που χαρακτηρίζει προς το παρόν την αγορά του βοείου κρέατος, κρίνεται αναγκαίο να προβλεφθεί για την περίοδο εμπορίας 1986/87 τιμή παρέμβασης για τα χονδρά βοοειδή, καθοριζόμενη σ' ένα επίπεδο ίσο, σε σχέση με την τιμή προσανατολισμού, με εκείνο της προηγούμενης περιόδου 7ότι η εφαρμογή του άρθρου 68 της πράξης προσχώρησης της Ισπανίας και της Πορτογαλίας οδήγησε, στην Ισπανία, σε επίπεδο τιμών διαφορετικό από εκείνο των κοινών τιμών 7 ότι, βάσει του άρθρου 70 παράγραφος 1 της πράξης προσχώρησης, κάθε χρόνο στην αρχή της περιόδου εμπορίας πρέπει να γίνεται προσέγγιση των ισπανικών τιμών με τις κοινές τιμές 7 ότι με τον κανονισμό (ΕΟΚ) αριθ. 1208/81 (6) καθορίστηκε κοινοτική κλίμακα ταξινόμησης των σφαγίων χονδρών βοοειδών για τη διαπίστωση των τιμών αγοράς και την εφαρμογή των μέτρων παρέμβασης 7 ότι με τον κανονισμό (ΕΟΚ) αριθ. 869/84 (7) αποφασίστηκε να εφαρμοστεί δοκιμαστικά η εν λόγω κοινοτική κλίμακα στα μέτρα παρέμβασης για χρονικό διάστημα τριών χρόνων 7 ότι η προοδευτική εφαρμογή της κλίμακας οδηγεί στον καθορισμό ενιαίας τιμής για κάθε ποιότητα ή ομάδα ποιοτήτων κρεάτων επιλέξιμων για την παρέμβαση στην αρχή της περιόδου εμπορίας 1986/87 7 ότι, στο εξής, η ύπαρξη τέτοιων ενιαίων τιμών θα επιτρέπει την εξασφάλιση της ενεργοποίησης και της αναστολής των αγορών για τις ποιότητες κρεάτων που είναι επιλέξιμες για την παρέμβαση, με βάση τις διαπιστούμενες τιμές των ποιοτήτων αυτών στην κοινοτική αγορά σύμφωνα με την εν λόγω κοινοτική κλίμακα, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την περίοδο εμπορίας 1986/87, η τιμή προσανατολισμού για τα χονδρά βοοειδή καθορίζεται σε 205,02 ECU ανά 100 χιλιόγραμμα ζώντος βάρους.
Άρθρο 2
Για την περίοδο εμπορίας 1986/87, κατά παρέκκλιση του άρθρου 6 παράγραφος 1 δεύτερο εδάφιο του κανονισμού (ΕΟΚ) αριθ. 805/68:α) η τιμή παρέμβασης που αναφέρεται στο εν λόγω εδάφιο καθορίζεται σε 184,52 ECU στην Κοινότητα των Δέκα και σε 159,42 ECU στην Ισπανία, ανά 100 χιλιόγραμμα ζώντος βάρους 7β)το επίπεδο της τιμής που αναφέρεται στο άρθρο 6 παράγραφος 3 πρώτη φράση του εν λόγω κανονισμού είναι 184,52 ECU στην Κοινότητα των Δέκα και 159,42 ECU στην Ισπανία, ανά 100 χιλιόγραμμα ζώντος βάρους.Άρθρο 3 Για την περίοδο εμπορίας 1986/87: 1. Κατά παρέκκλιση του άρθρου 6 παράγραφοι 1 και 3 του κανονισμού (ΕΟΚ) αριθ. 805/68, οι αγορές από τους οργανισμούς παρέμβασης μιας ή περισσοτέρων ποιοτήτων ή ομάδων ποιοτήτων, που πρέπει να καθοριστούν, νωπών ή διατηρημένων με απλή ψύξη κρεάτων, των διακρίσεων 02.01 Α ΙΙ α) 1, 02.01 Α ΙΙ α) 2 και 02.01 Α ΙΙ α) 3 του κοινού δασμολογίου, αποφασίζονται από την Επιτροπή σύμφωνα με τη διαδικασία που προβλέπεται στο σημείο 5, όταν η μέση τιμή αυτών των ποιοτήτων ή ομάδων ποιοτήτων, η οποία διαπιστώνεται στην κοινοτική αγορά με βάση την κοινοτική κλίμακα κατάταξης των χονδρών βοοειδών, που καθορίστηκε με τον κανονισμό (ΕΟΚ) αριθ. 1208/81, είναι, κατά τη διάρκεια δύο συνεχών εβδομάδων, ίση ή κατώτερη της τιμής αγοράς στην παρέμβαση, η οποία καθορίστηκε στην αρχή της περιόδου εμπορίας γι' αυτές τις ποιότητες ή ομάδες ποιοτήτων. 2.Η Επιτροπή αποφασίζει την αναστολή των αγορών που αναφέρονται στο σημείο 1 όταν η μέση τιμή για ορισμένες ποιότητες ή ομάδες ποιοτήτων κρεάτων, η οποία διαπιστώνεται στην κοινοτική αγορά με βάση την κλίμακα που αναφέρεται στο σημείο 1, είναι, κατά τη διάρκεια τριών συνεχών εβδομάδων, ανώτερη της τιμής αγοράς στην παρέμβαση, η οποία καθορίστηκε στην αρχή της περιόδου εμπορίας γι' αυτές τις ποιότητες ή ομάδες ποιοτήτων. 3.Εάν οι αγορές που αναφέρονται στο σημείο 1 έχουν ανασταλεί κατ' εφαρμογή του σημείου 2, η Επιτροπή αποφασίζει την επανέναρξή τους όταν η μέση τιμή αυτών των ποιοτήτων ή ομάδων ποιοτήτων, που διαπιστώνεται κατά την περίοδο δύο διαδοχικών εβδομάδων, είναι ίση ή κατώτερη από την τιμή αγοράς στην παρέμβαση που καθορίστηκε στην αρχή της περιόδου γι' αυτές τις ποιότητες ή ομάδες ποιοτήτων. 4.Η Επιτροπή, σύμφωνα με τη διαδικασία που προβλέπεται στο σημείο 5, μπορεί, σε ένα ή περισσότερα κράτη μέλη ή σε περιφέρεια κράτους μέλους, να περιορίσει τον κατάλογο των ποιοτήτων ή ομάδων ποιοτήτων κρεάτων επιλέξιμων για την παρέμβαση. 5.Η Επιτροπή, σύμφωνα με τη διαδικασία του άρθρου 27 του κανονισμού (ΕΟΚ) αριθ. 805/68:α) ορίζει τις τιμές αγοράς στην παρέμβαση 7β)καθορίζει τις λεπτομέρειες εφαρμογής του παρόντος άρθρου.
Άρθρο 4
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την έναρξη της περιόδου εμπορίας 1986/87 για το βόειο κρέας.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 6 Μα ϊου 1986.

Labels: 2